Nov 01,2017
డాక్టర్‌ రెడ్డీస్‌ లాభాలు రూ.305 కోట్లు
నవతెలంగాణ, వాణిజ్య విభాగం: ప్రముఖ ఔషధ ఉత్పత్తుల కంపెనీ డాక్టర్‌ రెడ్డీస్‌ ల్యాబరేటరీస్‌ సెప్టెంబర్‌తో ముగిసిన ద్వితీయ త్రైమాసికానికి అంచనాలకు మించి మెరుగైన ఆర్ధిక ఫలితాలు ప్రకటించింది. ఐరోపా నుంచి వ్యాపార ఆదాయం పెరగడం, షేర్ల విలువ నెల గరిష్టానికి చేరడం కంపెనీ ఫలితాలకు మద్దతునిచ్చిందని సంస్థ వర్గాలు తెలిపాయి. దీంతో రెండో త్రైమాసికంలో డాక్టర్‌ రెడ్డీస్‌ రూ.305 కోట్ల లాభాలు నమోదు చేసింది. గతేడాది ఇదే త్రైమాసికంలో రూ.309 కోట్ల లాభాలను ఆర్జించింది. రెండో త్రైమాసికంలో డాక్టర్‌ రెడ్డీస్‌ ఉత్తర అమెరికా రెవెన్యూ 11 శాతం తగ్గి రూ.1,432 కోట్లుగా నమోదయ్యింది. మొత్తంగా ఇదే త్రైమాసికంలో కంపెనీ రెవెన్యూ 1.1 శాతం తగ్గి రూ.3,546 కోట్లుగా నమోదయ్యింది. భారత్‌, యూరప్‌, వర్థమాన దేశాల్లో ఆరోగ్యకరమైన ఆర్ధిక ఫలితాలను సాధించామని డాక్టర్‌ రెడ్డీస్‌ సీఈవో జివి ప్రసాద్‌ పేర్కొన్నారు.
మీ స్నేహితులకు రికమెండ్ చెయ్యండి